RO
L 179/114
Jurnalul Oficial al Uniunii Europene
14.7.2023
DECIZIA (PESC) 2023/1457 A COMITETULUI POLITIC ȘI DE SECURITATE din 13 iulie 2023 privind numirea comandantului forței UE pentru operația militară a Uniunii Europene în vederea unei contribuții la securitatea maritimă în vestul Oceanului Indian și în Marea Roșie (EUNAVFOR ATALANTA) și de abrogare a Deciziei (PESC) 2023/311 (EUNAVFOR ATALANTA/2/2023)
COMITETUL POLITIC ȘI DE SECURITATE,
având în vedere Tratatul privind Uniunea Europeană, în special articolul 38, având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la securitatea maritimă în vestul Oceanului Indian și în Marea Roșie (EUNAVFOR ATALANTA) (1), în special articolul 6 alineatul (1), întrucât: (1)
În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să ia deciziile relevante privind numirea comandantului forței UE pentru operația militară a Uniunii Europene în vederea unei contribuții la securitatea maritimă în vestul Oceanului Indian și în Marea Roșie (EUNAVFOR ATALANTA) (denumit în continuare „comandantul forței UE”).
(2)
La 7 februarie 2023, COPS a adoptat Decizia (PESC) 2023/311 (2) privind numirea contraamiralului Juan María IBAÑEZ MARTÍN în calitatea de comandant al forței UE.
(3)
La 23 mai 2023, autoritățile militare italiene au propus numirea contraamiralului Fabrizio RUTTERI ca succesor al contraamiralului Juan María IBAÑEZ MARTÍN în calitatea de comandant al forței UE începând cu 17 iulie 2023.
(4)
La 2 iunie 2023, comandantul operației UE pentru EUNAVFOR ATALANTA a sprijinit respectiva propunere de numire.
(5)
La 9 iunie 2023, Comitetul militar al UE a sprijinit recomandarea formulată de autoritățile militare italiene.
(6)
Ar trebui să fie adoptată o decizie privind numirea contraamiralului Fabrizio RUTTERI.
(7)
Prin urmare, Decizia (PESC) 2023/311 ar trebui să fie abrogată,
ADOPTĂ PREZENTA DECIZIE:
Articolul 1 Contraamiralul Fabrizio RUTTERI este numit în calitatea de comandant al forței UE pentru operația militară a Uniunii Europene în vederea unei contribuții la securitatea maritimă în vestul Oceanului Indian și în Marea Roșie (EUNAVFOR ATALANTA) începând cu 17 iulie 2023.
Articolul 2 Decizia (PESC) 2023/311 se abrogă.
(1) JO L 301, 12.11.2008, p. 33.
(2) Decizia (PESC) 2023/311 a Comitetului politic și de securitate din 7 februarie 2023 privind numirea comandantului forței UE pentru operația militară a Uniunii Europene în vederea unei contribuții la securitatea maritimă în vestul Oceanului Indian și în Marea Roșie (EUNAVFOR ATALANTA) și de abrogare a Deciziei (PESC) 2022/2205 (EUNAVFOR ATALANTA/1/2023) (JO L 40, 10.2.2023, p. 24).